Uwe Rösler

Uwe Rösler (født 15. november 1968 i Altenburg, tidligere DDR) er en tysk fotballtrener og tidligere fotballspiller som er hovedtrener for den danske klubben AGF.Han spilte for flere tyske klubber, blant annet 1. FC Magdeburg (1988–1991), Dynamo Dresden (1990–1992), 1. FC Nürnberg (1992–1993) og Dynamo Dresden igjen (1993) før han i 1993 ble solgt til engelske Manchester City, hvor han ble klubbens toppscorer tre sesonger på rad fra 1995–1997. Rösler har fem landskamper for Øst-Tyskland. I Norge har han vært spiller og trener for Lillestrøm, samt trener for Viking og Molde.


== Karriere ==


=== Som spiller ===
Det var imidlertid Uwes selvoppofrende spillestil og glødende engasjement som gjorde ham til en publikumsfavoritt og ga ham utmerkelsen «Årets City-spiller» i 1995. T-skjorter med teksten «Uwe's granddad bombed Old Trafford», var storselgere blant supportereffektene i mange år. I 1998 ble han solgt til tyske 1. FC Kaiserslautern, hvor han spilte i UEFA Champions League. Rösler skrev under for Lillestrøm sommeren 2002, og ble klubbens toppscorer. Etter den første kampen i 2003 fikk Rösler diagnosen kreft, og måtte legge opp som spiller.


=== Som trener ===
Han overvant sykdommen, og i 2005 ble han trener for Lillestrøm. 13. november 2006 ble han og assistent Gunnar Halle avskjediget fra jobben.Den 21. november 2006 ble Uwe Rösler tilbudt kontrakt med Viking FK. Dagen etter ble Rösler presentert som ny Viking-trener.
Lørdag den 3. november 2007 sikret Uwe Rösler og Viking bronse i Tippeligaen 2007, etter å ha kjempet i nedrykksstriden året før. Rösler ble etter dette meget populær i Stavanger. Viking vant bronsen like foran Lillestrøm, klubben som avskjediget han i 2006. Dette året ble også Uwe Rösler kåret til vinner av den tradisjonrike «Årets Viking»-prisen, tidligere kalt «Årets spiller». Det var første gang en trener vant denne prisen.
De to påfølgende sesongene (2008 og 2009) var svake, og i november 2009 forlot Rösler trenerjobben i Viking etter å ha blitt enig med ledelsen om en sluttpakke. 
Et knapt år senere, 30. august 2010, tok han på seg et korttidsengasjement som hovedtrener etter Kjell Jonevret for Molde, som åtte kamper før slutt bare hadde 20 poeng og lå an til å ende på kvalifiseringsplass. Rösler gikk ubeseiret gjennom sin Molde-periode, doblet poengfangsten til 40 poeng og oppnådde en slags heltestatus til tross for sin forgjenger Jonevrets enorme popularitet i Molde.
Rösler skrev i 2015 under på en toårskontrakt med Championship-klubben Leeds, men fikk sparken i oktober samme år på bakgrunn av dårlige resultater.


== Klubber ==


=== Som spiller ===
1987–1988 BSG Chemie Leipzig
1988–1991 1. FC Magdeburg
1991–1992 Dynamo Dresden
1992–1993 1. FC Nürnberg
1993–1994 Dynamo Dresden
1994–1998 Manchester City
1998–1999 1. FC Kaiserslautern
1999–2000 Tennis Borussia Berlin
2000–2001 Southampton FC
2000–2001 West Bromwich Albion
2002–2002 SpVgg Unterhaching
2002–2003 Lillestrøm SK


=== Som trener ===
2004–2006 Lillestrøm
2007–2009 Viking
2010 Molde FK
2011–2013 Brentford
2013–2014 Wigan
2015–2015 Leeds United


== Referanser ==


== Eksterne lenker ==
(en) Uwe Rösler – kategori av bilder, video eller lyd på Commons 
(de) Uwe Rösler – Munzinger Sportsarchiv 
(en) Uwe Rösler – Transfermarkt 
(en) Uwe Rösler – Transfermarkt (manager) 
(en) Uwe Rösler – national-football-teams.com 
(en) Uwe Rösler – WorldFootball.net 
(en) Uwe Rösler – Soccerbase.com 
(en) Uwe Rösler – Soccerbase.com (manager) 
(en) Uwe Rösler – FootballDatabase.eu 
(de) Uwe Rösler – fussballdaten.de 
(en) Uwe Rösler – EU-Football.info